EkBass/fiwiki-20250220-pages-articles huggingface dataset:
BDI-kysely

BDI-kysely eli Beckin depressiokysely () on laajalti masentuneisuuden seulontaan, kliiniseen arviointiin ja seurantaan käytetty kliinisen psykologian ja psykiatrian mittaristo. Sen kehitti amerikkalainen psykiatri Aaron T. Beck työryhmineen. Kyselyn pätevyyttä ja toistettavuutta on selvitetty monin vertailututkimuksin, joita on tehty myös Suomessa. BDI- lomaketta voivat käyttää niin koulutetut arvioijat kuin omaa masennustaan pohtivat henkilöt omatoimisesti. On huomattava, että Beckin depressiokyselystä on useita eri versioita. Vaikka kyselyn kokonaispistemäärän laskeminen on helppoa, kyselyn syvällisempi tulkinta vaatii koulutusta ja kokemusta. Pelkästään BDI-kyselyn antaman pistemäärän perusteella ei kliinistä masennusdiagnoosia voi tehdä. ==Lähteet== Luokka:Masennus Luokka:Psykometriikka
RN Intrepido

RN Intrepido () oli Italian kuninkaallisen laivaston vuonna 1944 valmistunut Ciclone-luokan torpedovene. == Valmistus == Alus tilattiin Riva Trigososta Cantieri del Tirrenolta, missä köli laskettiin 31. tammikuuta 1942. Alus laskettiin vesille 8.syyskuuta 1943 ja liitettiin laivastoon 16. tammikuuta 1944.Whitley, M. J. s. 174 == Palvelus == Saksalaiset valtasivat 1943 aluksen, jonka liittivät laivastoonsa nimellä TA26. Miinanlaskuoperaatio Nadelissa 14.-15. kesäkuuta 1944 välisenä yönä TA26 ja TA30 laskivat miinansa kaksikymmentä vaille kahdesta kolmea minuuttia vaille kahteen. Paluumatkalla alukset joutuivat Yhdysvaltain laivaston moottoritorpedoveneiden USS PT552, USS PT558 ja USS PT559 yllättämiksi kello 04.14 lähestyessään La Speziaa. TA26:een osui kaksi kahden viimeksi mainitun moottoritorpedoveneen laukaisemaa torpedoa ja TA30:een osui kolmannen PT-veneen laukaisema torpedo. Kumpikin torpedovene upposi vieden mukanaan suuren osan miehistöistään. TA26:n 170 hengen miehistöstä sai surmansa 90 (). ==Lähteet== * * === Viitteet === Luokka:Ciclone-luokan torpedoveneet Luokka:Italialaiset toisen maailmansodan torpedoveneet
Lutz Bachmann

Lutz Bachmann (s. 1973 Dresden, Itä-Saksa) on poliittinen aktivisti ja lähinnä Dresdenissä toimivan saksalaisen maahanmuuttovastaisen liikkeen Pegidan johtaja. Hän on graafinen suunnittelija ja on nuorena syyllistynyt pahoinpitelyihin, murtoihin ja myynyt huumeita. Bachmannia on syytetty natsimielisyydestä sen jälkeen kun hänestä levisi sosiaalisessa mediassa kuvia Hitler-viiksissä. Häntä pidetään karismaattisena puhujana, joka innostaa kuulijoitaan. Hän oli vuodesta 1997 kolme vuotta pakosalla tuomiotaan Etelä- Afrikassa mutta palasi Saksaan vuonna 2000. Syyskuussa 2016 Lutz Bachmann muutti Espanjaan Teneriffalle, mutta lokakuussa Kanariansaarten paikallisparlamentti julisti hänet ei-toivotuksi henkilöksi.Teneriffa erklärt Bachmann zur Persona non grata, Die Welt ==Lähteet== ==Aiheesta muualla== * Luokka:Saksalaiset kansalaisaktivistit Luokka:Vuonna 1973 syntyneet Luokka:Elävät henkilöt
Eemeli Salin

Eemeli Salin (s. 2. toukokuuta 1990 Uusikaupunki) on suomalainen salibandypelaaja, joka edustaa Salibandyliigassa pelaavaa |Tampereen Classicia ja Suomen salibandymaajoukkuetta. 192 senttimetriä pitkä oikeakätinen Salin on hyökkääjä, mutta voi pelata myös puolustajana.http://www.floorball.org/pelaajakortti.asp?pelaaja_id=1225371809 Uudenkaupungin Salibandyn kasvatti Salin debytoi Salibandyliigassa kaudella 2010-2011 FBT Karhujen paidassa.http://paakallo.fi/2014/07/kesahaastattelussa- eemeli-salin-juniorina-kolmea-lajia-sm-tasolla-nyt-tavoitteena- salibandymaajoukkue/ Kaudeksi 2011-2012 Salin siirtyi Kooveehen. Ensimmäisellä kaudellaan seurassa Salin voitti SM- pronssia.http://floorball.fi/uutiset/liigan-uutiset/mm-hopeaa-voittanut- eemeli-salin-siirtyy-classiciin/ Salin pelasi Kooveessa neljä kautta. Kaudeksi 2015-2016 hän siirtyi seuran paikallisvastustajaan, Tampereen Classiciin. Vuonna 2009 alle 19-vuotiaiden MM-hopeaa saavuttanut Salin oli mukana vuoden 2014 aikuisten MM-kilpailuissa, joissa hän teki tehot 3+5 Suomen saavuttaessa hopeaa. Hän oli voittamassa kultaa vuosien 2016 ja 2018 MM-kilpailuissa. Ruotsalainen salibandylehti Innebandymagazinet valitsi Salinin maailman kymmenenneksi parhaaksi miespelaajaksi vuonna 2018 == Saavutukset == === Maailmanmestaruuskilpailut === * Kultaa (2): 2016 ja 2018 * Hopeaa (2): 2014 ja 2020 === Salibandyliiga === * Kultaa (5): 2016, 2017, 2018, 2019 ja 2021 * Pronssia (1): 2012 === Suomen Cup === * Kultaa (3): 2018, 2019 ja 2020 * Hopeaa (1): 2017 == Lähteet == Luokka:Suomalaiset salibandyn pelaajat Luokka:Vuonna 1990 syntyneet Luokka:Elävät henkilöt
Nico Salo

Nico Salo (s. 21. tammikuuta 1994) on suomalainen salibandypelaaja ja lajin kolminkertainen maailmanmestari. Salo edustaa Sveitsin korkeimalla sarjatasolla pelaavaa Sv Wiler-Ersigeniä ja Suomen salibandymaajoukkuetta. Vasenkätinen Salo on keskushyökkääjä. Salo on Tampereen Classicin kasvatti. Hän debytoi Salibandyliigassa kaudella 2009–2010 ja on saavuttanut neljä kultaa sekä yhden hopean ja pronssin. Vuonna 2011 alle 19-vuotiaiden MM-kultaa Suomen kapteenina voittanut ja samoista kisoista vuonna 2013 pronssia saavuttanut Salo debytoi Suomen salibandymaajoukkueessa vuonna 2012.http://yle.fi/urheilu/joko_nyt_tampereen_classic/5425691 Vuonna 2014 hän oli mukana saavuttamassa MM-hopeaa Göteborgista tehden tehot 2+1.http://www.floorball.org/pelaajakortti.asp?pelaaja_id=1288279463 Vuoden 2016 MM-kisoissa hän oli mukana voittamassa Suomelle MM-kultaa. Vuoden 2018 MM-kisoissa hän toimi Suomen kapteenina Suomen voittaessa neljännen maailmanmestaruutensa. Ruotsalainen salibandylehti Innebandymagazinet valitsi Salon maailman viidenneksi parhaaksi miespelaajaksi vuonna 2017 ja kuudenneksi parhaaksi vuonna 2018. Salo on 181 senttimetriä pitkä ja painaa 80 kilogrammaa.http://www.scclassic.com/fi/miehet_liiga/joukkue/ == Saavutukset == === Maailmanmestaruuskilpailut === * Kultaa (3): 2016, 2018 ja 2024 * Hopeaa (2): 2014 ja 2020 === F-liiga === * Kultaa (4): 2016, 2017, 2018 ja 2021 * Hopeaa (1): 2014 * Pronssia (1): 2013 === Suomen Cup === * Kultaa (4): 2014, 2018, 2019 ja 2020 * Hopeaa (4): 2012, 2013, 2015 ja 2017 === Henkilökohtaiset === * Maailman parhaat salibandypelaajat -listasijoitus (Innebandymagazinet): ** 2. 2020 ** 5. 2016, 2017 ** 6. 2018, 2019 * Vuoden salibandypelaaja (Urheilutoimittajain liitto): 2017 * Kauden paras miespelaaja (Salibandyliitto): 2017 * Salibandyliigan kuukauden pelaaja: Helmikuu 2016 ja Syyskuu 2020 == Lähteet == Luokka:Suomalaiset salibandyn pelaajat Luokka:Vuonna 1994 syntyneet Luokka:Elävät henkilöt
Arvostelusivusto

Arvostelusivusto kerää yhteen arvosteluja erilaisista aihepiireistä, arvostelut voivat olla sivuston käyttäjien jättämiä tai kerätty ulkopuolisista lähteistä. Suosittuja arvostelun kohteita arvostelusivustoilla on erilaiset populaarikulttuurin aiheet kuten elokuvat, musiikki ja tv-sarjat. Kuuluisimpia arvostelusivustoja on Epinions.com ja parhaiten verkkokauppana tunnettu Amazon.com, jolla on suuri tietokanta myymiensä tuotteiden käyttäjäarvosteluista. == Esimerkkejä arvostelusivustoista == *Epinions Epinion *Rotten Tomatoes *RockPolice.net *GuitarStuff.net *Engadget *
Chilen maanjäristys 2015

Vuoden 2015 Chilen maanjäristys tapahtui 16. syyskuuta Chilen keskiosissa kello 19.54.33 paikallista aikaa. Järistyksen keskus sijaitsi merellä 25 kilometrin syvyydessä ja 46 kilometrin päässä rannikolla sijaitsevasta Illapelin kaupungista Coquimbon alueella. Järistys oli voimakkuudeltaan 8,3 momenttimagnitudia ja kesti noin kolme minuuttia. Sen seurauksena kuoli ainakin 12 ihmistä ja noin miljoona ihmistä jouduttiin evakuoimaan kodeistaan tulvien, jälkijäristysten ja tsunamien vaaran vuoksi. == Lähteet == thumb|left|Katunäkymä Coquimbon kaupungissa maanjäristyksen jälkeen. Luokka:Vuoden 2015 maanjäristykset 2015
Mont-Saint-Éloi

Mont-Saint-Éloi on kunta Pohjois-Ranskassa Pas-de-Calais'n departementissa. Kunnan nähtävyys on Mont-Saint-Éloin luostarin rauniot. Tour de France 2015 ==Aiheesta muualla== ==Lähteet== Luokka:Pas-de-Calais’n kunnat
Henri Paul

Henri Paul (3. heinäkuuta 1956 – 31. elokuuta 1997 Pariisi) oli ranskalainen hotelli Ritzin turvamies, joka kuljetti Prinsessa Dianaa ja tämän miesystävää Dodi Al-Fayedia yöllä 31. elokuuta 1997 Pariisissa, jolloin Paulin ohjaama auto syöksyi päin betonipilaria Pont de l’Alman tunnelissa. Paul ja Dodi Al- Fayed kuolivat kolarissa heti. Prinsessa Diana kuoli muutaman tunnin kuluttua pariisilaisessa Pitié-Salpêtrièren sairaalassa. ==Aiheesta muualla== * Lord Stevens’ 832-page Operation Paget Report Into The Deaths of Diana, Princess of Wales, Dodi Al Fayed & Henri Paul. (Chapter 4 of the report is devoted to Henri Paul) 14.12.2006, 832-sivuinen PDF-tiedosto Internet Archivesta * Unknown secrets about Henri Paul, Britannia.com * Qui était Henri Paul?, Agencebretagnepresse.com * Funeral for Diana’s driver, CNN.com * Janice Turner: The Life and poignant death of Diana’s driver Times online 16.12.2006 (Arkistolinkki) Luokka:Ranskalaiset henkilöt Luokka:Liikenneonnettomuudessa kuolleet Luokka:Vuonna 1956 syntyneet Luokka:Vuonna 1997 kuolleet
Dean Corll

Dean Arnold Corll (24. joulukuuta 1939 – 8. elokuuta 1973) oli yhdysvaltalainen sarjamurhaaja ja pedofiili, joka kaappasi (osittain yhdessä henkilöiden David Brooks ja Elmer Wayne Henley, Jr. kanssa), raiskasi, kidutti ja lopulta surmasi uhrinsa vuosina 1970–1973 Houstonissa, Texasissa.Serial Killer - Dean Corll : The Candy Man & the Houston Murders - Documentary Kaikki uhrit olivat miespuolisia, ja Corll itse kuoli rikostoverinsa ampumana. Dean Corll tunnetaan myös nimellä Candy Man (suom. namusetä) ja Hamelnin pillipiipari, koska hän ja hänen vanhempansa omistivat makeistehtaan Houstonissa. Hän työskenteli nuorempana makeismyyjänä yrityksessä. Hänet tunnettiin siitä että hän usein työskennellessään jakoi paikallisille lapsille ilmaisia makeisia.Murder Casebook issue 102. p. 3651 Corll oli ammatiltaan sähköasentaja.http://murderpedia.org/male.C/c/corll-dean-photos-1.htm == Teot == Uhrit olivat 13-20-vuotiaita, joiden kanssa Corll ajoi kotiinsa. Kotonaan hän huumasi uhrit ja usein sitoi heidät alasti sänkyynsä tai vaneriselle kidutusalustalle (engl. torture board), jossa käytti heitä seksuaalisesti hyväkseen. Lopuksi – jopa useiden päivien jälkeen hän yleensä ampui uhrinsa käsiaseella. Ainakin 28 tapausta on varmistettu, mutta uhreja saattaa olla enemmän. Murhat tulivat julki Henleyn surmattua Corllin ampumalla ja niitä alettiin kutsua nimellä Houstonin massamurhat (engl. Houston Mass Murders). Vuoden 1970 tietämillä Corll lupasi maksaa rikoskumppanilleen 200 dollaria (vuoden 2016 valuutassa noin 1 000 €) jokaisesta pojasta jonka hän sai houkuteltua Corllin asunnolle tämän uhreiksi. Corllin tiedetään pakottaneen uhriensa soittamaan tai kirjoittamaan vanhemmilleen, jotta nämä eivät ihmettelisi heidän poissaoloaan. Murhasarjan tullessa yleiseen tietoon, sitä pidettiin yhtenä pahimpana esimerkkinä Yhdysvaltojen historiassa tapahtuneista sarjamurhista. == Lähteet == == Aiheesta muualla == * Kuvia Dean Corllista ja muita aiheeseen liittyviä kuvia. Kuvatekstit ovat englanniksi. *Corllin rikoskumppanilta löydetty valokuva. Kuvassa olevaa poikaa ei ole tunnistettu, ja vasemmalla puolella kuvassa olevassa työkalupakissa ovat Corllin kidutusvälineet. Luokka:Vuonna 1939 syntyneet Luokka:Vuonna 1973 kuolleet Luokka:Yhdysvaltalaiset sarjamurhaajat
Timo Laitinen (ampumaurheilija)

Timo Tapio Laitinen (s. 3. syyskuuta 1972 Juuka) on suomalainen haulikkoampuja, joka kilpailee skeet-ammunnassa. 182 senttimetriä pitkä ja 96 kilogrammaa painava Laitinen edustaa Ala-Hämeen Ampujia.http://www.ampumaurheiluliitto.fi/valmennus/urheilijaprofiileja/timo_laitinen/ Laitinen kilpaili skeetissä vuoden 2000 kesäolympialaisissa Sydneyssä sijoittuen 23:nneksi.http://www.sports- reference.com/olympics/athletes/la/timo-laitinen-1.html Vuoden 1998 MM- kilpailuista Barcelonasta Laitinen saavutti kultaa joukkuekilpailusta. Hän on osallistunut urallaan kymmenen kertaa MM-kilpailuihin.http://www.issf- sports.org/athletes/athlete.ashx?personissfid=SHFINM0309197201 EM-kilpailuista Laitinen on saavuttanut pronssia vuodelta 2005 henkilökohtaisesta skeetistä. Hän on ollut mukana EM-kilpailuissa 11 kertaa. Laitinen toimii poliisina Helsingin poliisilaitoksella. Hän toimii myös muun muassa Eetu Kallioisen valmentajana.http://www.ampumaurheiluliitto.fi/valmennus/urheilijaprofiileja/eetu- kallioinen/ == Lähteet == Luokka:Suomalaiset ampujat Luokka:Suomalaiset poliisit Luokka:Vuonna 1972 syntyneet Luokka:Elävät henkilöt
Anja Juvonen

Anja Tuulikki Juvonen (30. syyskuuta 1928 Sortavalan maalaiskunta – (kuoleman julkistamispäivä 29. marraskuuta) 2018Laukaan seurakunta, Kuollut: Anja Tuulikki Juvonen kirkonkylästä 90 v., Laukaa-Konnevesi, 2018, No 48, sivu 31, julkaistu 29.11.2018) oli suomalainen Laukaassa asunut taidekutoja ja runoilija.Kirjasampo.fi : Anja JuvonenKeskisuomalainen kirjallisuus : Anja Juvonen Juvonen kävi kansakoulun ja suoritti ammattikoulun 1947–1949. Jamilahden kansanopiston hän kävi 1945–1946 ja Viittakiven opiston 1975-1976. Juvonen toimi taidekutojana ja yksityisyrittäjänä. Juvosen vanhemmat olivat maanviljelijä Matti Juvonen ja Olga (o.s. Varsa).Suomen Kirjailijat 1945–1980, Juvonen, Anja Tuulikki, sivu 202, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 == Teoksia == * Kohotan tämän maiseman kämmenelle : runoja ; kuvitus Juha Räty. Pohjoinen, Oulu 1976 * Matkalla elämässä : runoja. Anja Juvonen, Laukaa 2005 == Toimitustöitä == * Kuin kivi kengässä : valikoima laukaalaisten harrastajakirjoittajien tekstejä ; toimituskunta Anja Juvonen ym. ; piirrokset Julia Salminen. Laukaan kulttuurilautakunta, Laukaa 1985 == Palkinnot == * J. H. Erkon kirjoituskilpailu 1957 == Lähteet == Luokka:Suomalaiset runoilijat Luokka:Vuonna 1928 syntyneet Luokka:Vuonna 2018 kuolleet
RN Ghibli

RN Ghibli () oli Italian kuninkaallisen laivaston vuonna 1943 valmistunut Ciclone-luokan torpedovene. == Valmistus == Alus tilattiin Castellammare di Stabiasta Navalmeccanicalta, missä köli laskettiin 30. elokuuta 1941. Alus laskettiin vesille 28. helmikuuta 1943 ja liitettiin laivastoon vielä samana vuonna 24. heinäkuuta.Whitley, M. J. s. 174 == Palvelus == Saksalaiset valtasivat 1943 aluksen. Sitä ei kuitenkaan liitetty Saksan laivastoon, vaan alus upotettiin 25. huhtikuuta 1945. ==Lähteet== * * * === Viitteet === Luokka:Ciclone-luokan torpedoveneet Luokka:Italialaiset toisen maailmansodan torpedoveneet
RN Impavido

RN Impavido () oli Italian kuninkaallisen laivaston vuonna 1943 valmistunut Ciclone-luokan torpedovene. == Valmistus == Alus tilattiin Riva Trigososta Cantieri del Tirrenolta, missä köli laskettiin 15. elokuuta 1941. Alus laskettiin vesille 24. helmikuuta 1943 ja liitettiin laivastoon vielä samana vuonna 30. huhtikuuta.Whitley, M. J. s. 174 == Palvelus == Saksalaiset valtasivat 1943 aluksen, jonka liittivät laivastoonsa nimellä TA23. ==Lähteet== * * * === Viitteet === Luokka:Ciclone-luokan torpedoveneet Luokka:Italialaiset toisen maailmansodan torpedoveneet Luokka:Cantiere navale di Riva Trigoso
Pirkko Hänninen

Pirkko Hänninen-Lehvonen (s. 30. heinäkuuta 1936 Suonenjoki) on suomalainen eläkkeellä oleva luokanopettaja ja runoilija.Kirjasampo.fi : Pirkko HänninenPohjoiskarjalaisten nykykirjailijoiden matrikkeli : Pirkko Hänninen Hännisen vanhemmat olivat Otto Viljo Hänninen ja Hilja Maria Hyvärinen. Hän on ollut naimisissa vuodesta 1967 liikkeenharjoittaja Arvo Ensio Lehvosen kanssa. Hänninen toimi luokanopettajana 1959–1996. Hän opiskeli Jyväskylässä ja Joensuun korkeakoulussa erikoistuen äidinkielen opetukseen. == Teoksia == * Runoja kokoomateoksessa Aamumaisema ; toim. Olavi Aaltonen ym. Ukri 1961 * Kevät : runoja. Tammi 1963 * Aikani ohut hiekka : runoja. Ilias, Joensuu 2000 * Osa tätä hiljaisuutta : runoja. Ilias, Joensuu 2001 * Etäisyys kulman takana : runoja. Ilias, Joensuu 2002 * Ääri : runoja. Ilias, Joensuu 2004 * Naamioitu metsä : runoja. Ilias, Joensuu 2005 == Palkinnot == * J. H. Erkon kirjoituskilpailu 1957 * Pohjois-Karjalan Kirjailijayhdistys Ukrin Vuoden kynä -palkinto 2002 == Lähteet == Luokka:Suomalaiset opettajat Luokka:Suomalaiset runoilijat Luokka:Vuonna 1936 syntyneet Luokka:Elävät henkilöt
Toto, sankari

Toto, sankari (Toto le héros) on Jaco Van Dormaelin ohjaama belgialais- ranskalais-saksalainen komediaelokuva vuodelta 1991. Siinä katkera vanhus muistelee lapsuuttaan ja on yhä varma että on rikkaan naapurin poika, koska vauvat vaihtuivat synnytyslaitoksella. Todellisuus ja kuvitelmat sekoittuvat vanhuksen mielessä. Ohjaaja Dormael palkittiin Kultaisella kameralla Cannesin elokuvajuhlilla sekä European Film Awards -gaalassa. César-gaalassa elokuva sai palkinnon käsikirjoituksestaan ja kuvauksestaan (Walther van den Ende) sekä parhaana nuoren ohjaajan elokuvana. Myös Michel Bouquet sai roolistaan Césarin. Elokuva ei saanut Suomessa teatterilevitystä, mutta se on esitetty Yle TV1 -kanavalla huhtikuussa 1997., Esitystiedot. ==Rooleissa== ==Lähteet== Luokka:Vuoden 1991 belgialaiset elokuvat Luokka:Vuoden 1991 ranskalaiset elokuvat Luokka:Vuoden 1991 saksalaiset elokuvat
Kilikianpihta

Kilikianpihta (Abies cilicica) on pihtojen (Abies) sukuun kuuluva ainavihanta havupuu, joka on alun perin kotoisin Lähi-idästä. Lajin nimi viittaa historialliseen Kilikian alueeseen nykyisessä Turkissa. == Ulkonäkö == thumb|vasen|Oksia. Kilikianpihta on ainavihanta puu, joka kasvaa 25–35-metriseksi. Sen runko voi tulla läpimitaltaan hieman yli kaksimetriseksi. Oksat ovat usein kohenevia ja latvus on kapean kartiomainen. Kaarna on harmaata ja aluksi sileää, mutta halkeilee vanhemmiten levymäisesti. Silmut ovat munanmuotoisia ja pihkattomia. Neulaset ovat kaksirivisesti ja viistosti verson kärkeä kohti. Ne ovat 20–40 millimetriä pitkiä ja 1,5–3 millimetriä leveitä, väriltään tummanvihreitä päältä ja lähes valkoisia alta. Ilmarakojuovia on 2–3 neulasten yläpinnalla ja 6–7 alapinnalla. Kävyt ovat punaruskeita, 15–30 senttimetriä pitkiä, 4–6 senttimetriä leveitä ja muodoltaan lieriömäisiä. Käpysuomut ovat muodoltaan viuhkamaisia. Suojussuomut eivät näy käpysuomujen alta. Siemenet ovat punaruskeita ja siivellisiä. Siipi on vastapuikea ja jopa kaksi senttimetriä pitkä. == Levinneisyys == Kilikianpihta kasvaa luonnonvaraisena Lähi-idässä Turkin, Syyrian ja Libanonin vuoristoalueilla. Se viihtyy 1 000–2 100 metrin korkeudessa ja kestää enimmillään noin 23–29 celsiusasteen pakkasia. == Lähteet == Luokka:Pihdat Luokka:Silmälläpidettävät kasvit
Tauno Karilaan palkinto

Tauno Karilaan palkinto on vuosina 1969–1986 myönnetty kirjallisuuspalkinto, joka myönnettiin lasten- ja nuortenkirjailijoille.Tauno Karilaan palkinto, Kirjallisuuden kotisivut, Kirjasampo.fi ==Palkitut== * 1969 Polttaa polttaa… Asko Martinheimo * 1970 Kivinen biisoni Veikko Haakana * 1971 Sebastianin tytär Kaija Pakkanen * 1972 Pääkallokiitäjä Asko Martinheimo * 1973 Uolevi Nojonen * 1974 Herra Huu Hannu Mäkelä * 1975 Piura Lasse Raustela * 1977 Kovikset Arvi Arjatsalo * 1978 Ratsukesä Marvi Jalo * 1979 Minä Vincent ja mustat linnut Mirjami Hietala * 1980 Röönpöök Uolevi Nojonen * 1981 Mä olen kummitus Marja-Liisa Puputti * 1982 Heli ryhtyy ystäväksi Simo Ojanen * 1983 Aurajoen tyttö Maijaliisa Dieckmann * 1984 Tiikeri n:o 15 Pirkko Talvio * 1985 Ihanat tomaatit Yvonne Hoffman * 1986 Eeva Maria Vuorio ==Lähteet== Luokka:Suomalaiset lasten- ja nuortenkirjallisuuspalkinnot‎
Aku ja 7 ihmettä

Aku ja 7 ihmettä on näyttelijä Aku Hirviniemen juontama, MTV3-kanavan viihteellinen matkailuohjelma, jossa tutustutaan maailman seitsemään ihmeeseen. Ensimmäisellä kaudella Hirviniemen kohteita ovat Iguassun putoukset, Petran kaupunki, Taj Mahal, Rio de Janeiron Kristus-patsas, Halonginlahti, Machu Picchu ja Kiinan muuri. Ohjelmasta on kuvattu myös toinen kausi. Toinen tuotantokausi alkoi 11. lokakuuta 2016. == Jaksot == === Ensimmäinen tuontantokausi=== Jakso Maa Ensiesitys Katsojaluvut 1\. Intia 15. lokakuuta 2014 476 000 2\. Peru 22. lokakuuta 2014 472 000 3\. Vietnam 29. lokakuuta 2014 326 000 4\. Jordania 5. marraskuuta 2014 335 000 5\. Brasilia 12. marraskuuta 2014 409 000 6\. Argentiina 19. marraskuuta 2014 337 000 7\. Kiina 26. marraskuuta 2014 359 000 8\. kooste 3. joulukuuta 2014 316 000 === Toinen tuotantokausi === Jakso Maa Ensiesitys 1\. Islanti 11. lokakuuta 2016 2\. Yhdysvallat 18. lokakuuta 2016 3\. Japani 25. lokakuuta 2016 4\. Kuuba 1. marraskuuta 2016 5\. Hongkong 8. marraskuuta 2016 6\. Meksiko 15. marraskuuta 2016 7\. Thaimaa 22. marraskuuta 2016 8\. kooste 29. marraskuuta 2016 == Lähteet == Luokka:2010-luvun suomalaiset televisiosarjat Luokka:MTV3:n televisio-ohjelmat Luokka:Suomalaiset matkailuohjelmat
Painin maailmanmestaruuskilpailut 2015

Painin maailmanmestaruuskilpailut 2015 järjestettiin Yhdysvaltain Las Vegasissa 7.–12. syyskuuta 2015. Kilpailujen ohjelmassa olivat kreikkalais- roomalainen paini, vapaapaini ja naispaini. == Mitalistit == === Kreikkalais- roomalainen paini === Sarja Kultaa Hopeaa Pronssia 59 kg Ismael Borrero Rövşən Bayramov Almat Kebispajev Yun Won-chol 66 kg Frank Stäbler Ryu Han-su Davor Štefanek Artjom Surkov 71 kg Rəsul Çunayev Armen Vardanjan Adam Kurak Zakarias Tallroth 75 kg Roman Vlasov Mark Madsen Andrew Bisek Dosžan Kartikov 80 kg Selçuk Çebi Viktar Sasunouski Yousef Ghaderian Laša Gobadze 85 kg Žan Belenjuk Rustam Assakalov Habibollah Akhlaghi Saman Təhmasibi 98 kg Artur Aleksanjan Ghasem Rezaei Islam Magomedov Dmytro Tymtšenko 130 kg Rıza Kayaalp Mijaín López Biljal Mahov Oleksandr Tšernetskyi === Vapaapaini === Sarja Kultaa Hopeaa Pronssia 57 kg Vladimer Xintšegašvili Hassan Rahimi Erdenebatyn Behbajar Viktor Lebedev 61 kg Hacı Əliyev Batboldyn Nomin Vladimir Dubov Vasyl Šuptar 65 kg Frank Chamizo Ihtijor Navruzov Ahmad Mohammadi Soslan Ramonov 70 kg Magomedrasul Gazimagomedov Hassan Yazdani James Green Yakup Gör 74 kg Jordan Burroughs Pürevjavyn Önörbat Aniuar Gedujev Narsingh Pancham Yadav 86 kg Abdulrašid Sadulajev Selim Yaşar Sandro Aminašvili Alireza Karimi 97 kg Kyle Snyder Abdusalam Gadisov Pavlo Olijnyk Xetaq Qazyumov 125 kg Taha Akgül Camaləddin Maqomedov Biljal Mahov Geno Petriašvili === Naispaini === Sarja Kultaa Hopeaa Pronssia 48 kg Eri Tōsaka Mariya Stadnik Jessica Blaszka Geneviève Morrison 53 kg Saori Yoshida Sofia Mattsson Odunayo Adekuoroye Jong Myong-suk 55 kg Helen Maroulis Irina Ologonova Tetjana Kit Evelina Nikolova 58 kg Kaori Ichō Petra Olli Yuliya Ratkeviç Elif Jale Yeşilırmak 60 kg Oksana Herhel Süheegijn Tserentšimed Leigh Jaynes- Provisor Džanan Manolova 63 kg Soronzonboldyn Battsetseg Risako Kawai Taibe Jusein Julija Tkatš 69 kg Natalja Vorobjova Zhou Feng Sara Doshō Aline Focken 75 kg Adeline Gray Zhou Qian Vasilisa Marzaljuk Epp Mäe == Mitalitaulukko == Isäntämaa 1 4 2 8 14 2 4 0 3 7 3 3 1 2 6 4 3 1 1 5 5 2 3 3 8 6 2 1 6 9 7 1 3 1 5 8 1 1 0 2 9 1 0 3 4 10 1 0 1 2 11 1 0 0 1 11 1 0 0 1 13 0 3 4 7 14 0 2 0 2 14 0 2 0 2 16 0 1 1 2 16 0 1 1 2 18 0 1 0 1 18 0 1 0 1 18 0 1 0 1 21 0 0 4 4 22 0 0 2 2 22 0 0 2 2 24 0 0 1 1 24 0 0 1 1 24 0 0 1 1 24 0 0 1 1 24 0 0 1 1 24 0 0 1 1 Yhteensä Yhteensä 24 24 48 96 == Lähteet == * Tulokset 2015 Luokka:Vuoden 2015 urheilu Maailmanmestaruuskilpailut 2015 Luokka:Las Vegasin urheilu
Pörssitalon mellakka

Pörssitalon mellakka oli Helsingissä 17.–18. elokuuta 1917 tapahtunut yhteenotto, joka johti Helsingin suojeluskunnan perustamiseen. Kesällä 1917 pahentunut elintarvikepula ja lisääntynyt työttömyys aikaansaivat levottomuuksia ja eräillä paikkakunnilla valtuustot joutuivat piiritetyiksi. Helsingissä väkijoukko, johon kuului työttömiä ja hätäaputyömaiden työläisiä, piiritti 17. elokuuta Pörssitalon, jossa Helsingin kaupunginvaltuusto parhaillaan piti kokoustaan. Piirittäjät vaativat hätäaputyömaiden tuntipalkkojen korottamista ja täyden palkan maksamista erääseen juuri päättyneeseen lakkoon osallistuneille. Piirittäjät, joiden joukossa oli myös venäläisiä sotilaita, alkoivat riisua paikalla olleita miliisin jäseniä aseista ja miliisit joutuivat poistumaan paikalta. Helsingissä oli Venäjän maaliskuun vallankumouksen jälkeen keväällä 1917 poliisilaitoksen tilalle muodostettu miliisi, jota johti pietarinsuomalainen bolševikkeihin kuulunut Kustaa Rovio. Rovio aseisti tässä tilanteessa poliisilaitoksen patukoilla noin sadan nuoren miehen vapaaehtoisjoukon, jonka porvarilliset aktivistit olivat järjestäneet paikalle. Ratsain ja jalan liikkuneet, valkoisin käsivarsinauhoin ja patukoin varustautuneet vapaaehtoiset saivat sitten piirittäjäjoukon hajotettua ja joukon johtajat pidätettyä. Tästä vapaaehtoisjoukosta porvarilliset muodostivat seuraavina päivinä Helsingin ensimmäisen suojeluskunnan.Suomi 80 Viikko 34 18.8. - 24.8.1917 Senaatintorilla pidettiin 18. elokuuta kansankokous, jossa sosialidemokraattista puoluetta ja Roviota arvosteltiin kiivaasti porvarillisiin vapaaehtoisiin turvautumisesta. Paikalla olleet venäläiset puhujat lupasivat aseita työläisille. Edellisenä iltana perustettu porvarillinen järjestysjoukko hajotti patukoilla myös tämän kokouksen ja Rovio kehotti vastuuntuntoisia työläisiä pysymään poissa Senaatintorilta. Rovio sai tukea Työmies-lehdeltä, joka julkaisi 19. elokuuta asiasta pääkirjoituksen otsikolla Epäjärjestys on tuomittava, ja tämän jälkeen vastaavat järjestyshäiriöt päättyivätkin Helsingissä. Yhteenoton seurauksena Helsingin työväenjärjestöjen eduskunta arvosteli Roviota siitä, että tämä oli turvautunut porvarillisten vapaaehtoisten apuun ja piti sitä huonosti harkittuna. Samalla kuitenkin myönnettiin, että piirittäjien joukossa oli ollut ”edesvastuuttomia huligaaneja” ja Rovio oli ollut päätöstä tehdessään kovan paineen alla. Roviota kiellettiin kuitenkin vastedes turvautumasta samanlaisiin keinoihin. Porvarillisella puolella mellakkaa pidettiin väkivaltana ja anarkiana ja mellakka pyrittiin myös tarkoitushakuisesti esittämään sosialidemokraattien järjestämänä.Agricola uutis- ja keskustelufoorumi : Valkoinen terrori 1918 == Lähteet == Luokka:Suomen suuriruhtinaskunta Luokka:Kapinat Suomessa Luokka:Helsingin historia Luokka:1917
Robertas Javtokas

Robertas Javtokas (s. 20. maaliskuuta 1980 Šiauliai, Liettuan SNT, Neuvostoliitto) on liettualainen kilpauransa päättänyt koripalloilija. Sentterinä pelannut Javtokas edusti vuosina 2000–2006 kotimaansa suurseura BC Lietuvos Rytasia, jossa hän voitti muun muassa Liettuan mestaruuksia, Eurocupin ja Baltian liigan. Kreikkalaisessa Panathinaikosissa hän voitti vuonna 2007 Euroliigan, Kreikan mestaruuden ja Kreikan cup- mestaruuden.acb.comeuroleague.net San Antonio Spurs varasi hänet 55. vuorolla NBA:han vuoden 2001 varaustilaisuudessa, mutta hän ei pelannut NBA:ssa.Basketball-Reference.com Liettuan maajoukkueessa Javtokas voitti pronssia vuoden 2010 MM-kilpailuista, EM-hopeaa Sloveniasta 2013 sekä vuoden 2015 kilpailuista ja EM-pronssia Espanjasta 2007. Kesäolympialaisissa hän sijoittui Liettuan joukkueessa neljänneksi Ateenassa 2004 ja Pekingissä 2008.FIBA ArchiveOlympics at Sports-Reference.com Javtokas päätti pelaajauransa kesäkuussa 2017 voitettuaan yhdeksännen Liettuan mestaruutensa.http://www.euroleague.net/news/i/7v7qnybee7mjdnqx/lithuanian- legend-javtokas-finishes-professional- careerhttp://www.fiba.com/eurobasket/2017/news/lithuania-to-miss-locker-room- presence-of-retiring-captain-javtokas == Lähteet == * Profiili euroleague.net * Robertas Javtokas acb.com * Robertas Javtokas Bio, Stats, and Results Olympics at Sports-Reference.com * Robertas Javtokas Europe Stats Basketball- Reference.com * Robertas Javtokas NBA Stats Basketball-Reference.com * Robertas Javtokas Stats College Basketball at Sports-Reference.com === Viitteet === == Aiheesta muualla == * Profiili FIBA Archive * Robertas Javtokas basketball profile eurobasket.com Luokka:Liettualaiset koripalloilijat Luokka:Vuonna 1980 syntyneet Luokka:Elävät henkilöt
Aatu Viljanen

Aatu Viljanen (s. 20. tammikuuta 1993 Lahti) on suomalainen jääkiekkoilija, joka pelaa Mestis-joukkue Savonlinnan Pallokerhossa. Hän on pelipaikaltaan oikea laitahyökkääjä ja laukoo oikealta. ==Ura== Viljanen on Pelicansin kasvatti. Hän pelasi juniorina myös Kiekkoreippaassa, jonka C-nuorten paras pistemies ja maalintekijä Viljanen oli C-nuorten I-divisioonan runkosarjassa kaudella 2008–2009. Hän sijoittui koko sarjan maalipörssissä toiseksi edellään vain Raahe-Kiekon Henri Äijälä. Viljanen oli K-Reippaan paras maalintekijä myös SM-karsinnoissa yhdeksällä osumallaan. Kaudeksi 2010–2011 hän palasi kasvattajaseuraansa Pelicansiin. Kaudella 2012–2013 Viljanen nousi seuran A-nuorten varakapteeniksi. Kaudella 2013–2014 hän jakoi 19 osumallaan Pelicansin sisäisen maalipörssin voiton Taavi Vartiaisen kanssa, kuten myös kevään 2014 pudotuspeleissä viidellä osumallaan. Viljanen voitti myös koko A-nuorten SM-liigan runkosarjan ylivoimamaalipörssin 13 osumallaan. Kesäkuussa 2014 Viljanen siirtyi try-outille Mestis-joukkue Heinolan Peliittoihin. Kauden 2014–2015 kynnyksellä hän sai vuoden mittaisen jatkosopimuksen joukkueeseen. Viljasen tulokaskausi Mestiksessä toi 50 runkosarjaottelussa tehot 5+11=16. Kesällä 2015 Viljanen harjoitteli Peliittojen ohella myös Pelicansin SM- liigajoukkueen mukana. Hänet nostettiin uransa ensimmäiseen liigaotteluun 21. lokakuuta 2015 vieraissa Espoo Bluesia vastaan. Viljanen sai ottelussa jääaikaa 4.34 minuuttia. Hänet nostettiin seuraavan kerran Pelicansin kokoonpanoon 26. joulukuuta 2015 vieraissa Saimaan Palloa vastaan, jolloin Viljanen teki liigauransa avausmaalin. Hän pelasi kauden aikana kaikkiaan kolme SM-liigaottelua. Viljanen oli yhdeksällä osumallaan Peliittojen toiseksi paras maalintekijä Tuukka Rajamäen jälkeen. Viljanen ehti pelata kaudella 2016–2017 vain kymmenen ottelua, kunnes hänen kautensa päättyi eturistisidevammaan lokakuussa 2016. Kesken kauden 2017–2018, tammikuussa 2008 Viljanen siirtyi loppukauden kattavalla ja yhden optiovuoden sisältävällä sopimuksella Savonlinnan Pallokerhoon. == Tilastot == 2014–2015 Peliitat Mestis 50 5 11 16 61 – – – – – 2015–2016 Peliitat Mestis 43 9 7 16 10 – – – – – Pelicans SM-liiga 3 1 0 1 2 – – – – – 2016–2017 Peliitat Mestis 10 0 3 3 16 – – – – – 2017–2018 Peliitat Mestis 17 0 0 0 4 – – – – – SaPKo Mestis 11 1 1 2 8 11 0 1 1 0 1 kausi yhteensä SM-liiga 3 1 0 1 2 – – – – – 4 kautta yhteensä Mestis 131 15 22 37 99 11 0 1 1 0 ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1993 syntyneet Luokka:Elävät henkilöt
Antti Holma Show

Antti Holma Show on syys–marraskuussa 2015 MTV3-kanavalla esitetty keskusteluohjelma, jonka isäntänä toimi näyttelijä Antti Holma. Vakiovieraina olivat Kiti Kokkonen, Anna Dahlman, Reino Nordin sekä Kari Ketonen. Joka jaksossa vieraana oli yksi vaihtuva vieras, jonka kanssa keskusteltiin tietystä aiheesta. Jakson päätteeksi esiintyi vaihtuva musiikkivieras. Ohjelmassa esitettiin myös sketsejä, joissa Holma esiintyy eri rooleissa. == Jaksot == Jakso Aihe Esityspäivä Vieraat Katsojaluvut 1 Internet 17. syyskuuta 2015 Ville Myllyrinne Musiikkivieras: Maija Vilkkumaa 425 000 2 Ikä 24. syyskuuta 2015 Heli Sutela Musiikkivieras: Anssi Kela 268 000 3 Raha 1. lokakuuta 2015 Katja Ståhl Musiikkivieras: Yona 362 000 4 Mies ja nainen 8. lokakuuta 2015 Anna-Leena Härkönen Musiikkivieras: Aurora 323 000 5 Ulkonäkö 15. lokakuuta 2015 Antti Luusuaniemi Musiikkivieras: Aino Venna 268 000 6 Rakkaus 22. lokakuuta 2015 Roope Salminen Musiikkivieras: Anna Puu 307 000 7 Työ 29. lokakuuta 2015 Teemu Vesterinen Musiikkivieras: Nopsajalka 297 000 8 Koti 5. marraskuuta 2015 Kaikki vakiopanelistit Musiikkivieras: Elias Kaskinen 233 000 == Lähteet == Luokka:2010-luvun suomalaiset keskusteluohjelmat Luokka:Viihdeohjelmat Luokka:MTV3:n televisio- ohjelmat
Jonas Mačiulis

Jonas Mačiulis (s. 10. helmikuuta 1985 Kaunas, Liettuan SNT, Neuvostoliitto) on liettualainen koripalloilija. Pienenä laitahyökkääjänä pelaava Mačiulis voitti Real Madridissa vuonna 2015 Euroliigan, Espanjan mestaruuden ja Espanjan cupin. Hän on voittanut myös Kreikan, Italian ja Liettuan mestaruudet.acb.comeuroleague.net Liettuan maajoukkueessa Mačiulis on voittanut pronssia vuoden 2010 MM-kilpailuista, EM-hopeaa Sloveniasta 2013 sekä vuoden 2015 kilpailuista ja EM-pronssia Espanjasta 2007. Kesäolympialaisissa hän sijoittui Liettuan joukkueessa neljänneksi Pekingissä 2008 ja kahdeksanneksi Lontoossa 2012.archive.fiba.comOlympics at Sports- Reference.com Mačiulis valittiin vuoden 2015 EM-kilpailujen tähdistöviisikkoon.http://www.eurobasket2015.org/en/compID_qMRZdYCZI6EoANOrUf9le2.season_2015.roundID_9322.coid_1G5HHn4IJKElOrQ5ytLr01.articleMode_on.html == Lähteet == * Jonas Mačiulis Bio, Stats and Results Olympics at Sports- Reference.com * Jonas Mačiulis Europe Stats Basketball-Reference.com * Profiili archive.fiba.com * Profiili euroleague.net * Jonas Maciulis basketball profile eurobasket.com * Jonas Maciulis acb.com === Viitteet === Luokka:Liettualaiset koripalloilijat Luokka:Vuonna 1985 syntyneet Luokka:Elävät henkilöt
Heikki Timonen

Heikki Timonen on suomalainen endurokuljettaja. Hän on seitsenkertainen enduron Suomen mestari ja Päijänteen ympäriajon kuusinkertainen voittaja (2005–2010). Hän on ammatiltaan kuljetusalan yrittäjä. Timonen edusti Salpausselän Moottorikerhoa. == Lähteet == Luokka:Suomalaiset endurokuljettajat Luokka:Elävät henkilöt Luokka:Syntymävuosi puuttuu
Aleksi Koskinen

Aleksi Koskinen (s. 19. helmikuuta 1992) on suomalainen koripalloilija. Hän pelaa takamiehenä. Koskinen pelasi Korisliigaa Lappeenrannan NMKY:ssä kolme kautta vuosina 2008–2011.http://www.basket.fi/uutiset/kaikki_uutiset/korisliiga/?x122519=4001818 Hän voitti joukkueessa Suomen cupin vuonna 2008. Kaudella 2012–2013 Koskinen pelasi Korisliigaa FoKoPossa.http://www.namikalappeenranta.fi/fi/ratkaisun- hetkia-namikan-kakkosjoukkueella Hän on pelannut myös miesten I-divisioona A:ssahttp://www.basket.fi/uutiset/kaikki_uutiset/?x122462=19111741http://www.basket.fi/uutiset/kaikki_uutiset/?x122462=24252911 ja nuorten maaotteluita.Aleksi Suominen – Suomen Koripalloliitto Syksyllä 2015 Koskinen siirtyi I-divisioona B:ssä pelanneeseen Namika Lappeenrantaan.http://www.basket.fi/uutiset/kaikki_uutiset/?x122462=34459339 == Lähteet == * Aleksi Koskinen Suomen Koripalloliitto === Viitteet=== Luokka:Suomalaiset koripalloilijat Luokka:Vuonna 1992 syntyneet Luokka:Elävät henkilöt
Tuomas Nelimarkka

__NOTOC__ Esko Tuomas Nelimarkka (1925 Helsinki – 22. heinäkuuta 1997) oli suomalainen taidemaalari ja kuvataiteilija. Hän opiskeli Vapaassa Taidekoulussa, Suomen Taideakatemian koulussa sekä ulkomailla Ruotsin kuninkaallinen taideakatemiassa, Académie de la Grande Chaumièressa ja Antwerpenin taideakatemiassa. Nelimarkan ensimmäinen näyttely oli Helsingissä vuonna 1945. Hän sai Belgian hallituksen stipendin vuonna 1955. Nelimarkan isä oli taidemaalari Eero Nelimarkka. Nelimarkka osallistui moniin Suomen Taiteilijain näyttelyihin, Suomen Taideakatemian kolmivuotisnäyttelyihin ja Nuorten näyttelyihin sekä Suomen Kuvataidejärjestöjen Liiton näyttelyyn. == Julkinen taide == Nelimarkka on tehnyt maalauksen Talvimaisema Härmän sairaalaan sekä maalauksen Kevättalvi Yritys Oy Konsultoinnille Lappeenrantaan. == Lähteet == *Kuvataiteilijamatrikkeli, Esko Tuomas Nelimarkka == Aiheesta muualla == *Kirjav@ - Kansallisgallerian kirjaston kokoelmatietokanta, Tuomas Nelimarkka *Suomalaisen kuvataiteen bibliografia, Tuomas Nelimarkka * Luokka:Suomalaiset taidemaalarit Luokka:Vuonna 1925 syntyneet Luokka:Vuonna 1997 kuolleet
Sojuz TMA-07M

Sojuz TMA-07M () oli Venäjän avaruusjärjestön miehitetty avaruuslento ISS- avaruusasemalle. Alus laukaistiin Sojuz FG -kantoraketilla 19. joulukuuta 2012 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Avaruuslennolle osallistuneet toimivat ISS-aseman Retkikunta 34:n täydennysmiehistönä. Alus toimi ISS:n pelastusaluksena kunnes palasi maahan toukokuussa 2013. ==Miehistö== * Roman Romanenko, Venäjän avaruusjärjestö, päällikkö * Chris Hadfield, Kanadan avaruusjärjestö * Thomas H. Marshburn, NASA ===Varamiehistö=== * Fjodor Jurtšihin, Venäjän avaruusjärjestö, päällikkö * Luca Parmitano, ESA * Karen Nyberg, NASA ==Lähteet== == Aiheesta muualla == Luokka:Miehitetyt avaruuslennot Luokka:Sojuz-ohjelma Luokka:Vuoden 2012 avaruustoiminta
Youngstownin osavaltionyliopisto

Youngstownin osavaltionyliopisto (, lyh. YSU) on yhdysvaltalainen julkinen yliopisto, joka sijaitsee Youngstownissa, Ohion osavaltiossa. Noin 14 000 opiskelijan yliopisto on perustettu vuonna 1908.http://web.ysu.edu/contentm/easy_pages/view.php?sid=25&page;_id=28 Yliopiston urheilujoukkueet tunnetaan nimellä Youngstown State Penguins. Penguins urheilee NCAA:n I-divisioonassa, amerikkalaisen jalkapallon joukkuetta lukuun ottamatta Horizon League -konferenssissa.http://www.ysusports.com/landing/index == Lähteet == == Aiheesta muualla == * Virallinen verkkosivusto Luokka:Ohion yliopistot ja korkeakoulut
György Kulin

György Kulin (28. tammikuuta 1905 Nagyszalonta, Unkari – 22. huhtikuuta 1989 Budapest, Unkari) oli unkarilainen astronomi. Hän löysi 21 asteroidia ja yhdessä muiden kanssa hän löysi komeetan C/1942 C1 (Whipple-Bernasconi-Kulin). Lisäksi hän kirjoitti tieteiskirjallisuutta. György Kulinin muistosivusto == Lähteet== ==Aiheesta muualla== *Kulin György emlékoldal (Remembering György Kulin) – Laaja verkkosivusto Kulinin syntymän satavuotismuistoksi. Luokka:Unkarilaiset tähtitieteilijät Luokka:Unkarilaiset kirjailijat Luokka:Vuonna 1905 syntyneet Luokka:Vuonna 1989 kuolleet
Tellef Dahll

Tellef Dahll (10. huhtikuuta 1825 Kragerø – 17. kesäkuuta 1893 Kviteseid) oli norjalainen geologi. Vuodesta 1858 lähtien hän johti Norjan geologista kartoitusta yhdessä Theodor Kjerulfin kanssa. Dahllin 1860-luvun puolivälissä Finnmarkissa tekemien tutkimusten yhteydessä hän löysi kultaa myös Tenojoen Suomen puoleiselta rannalta. Dahllin havaintojen johdosta Suomen vuorihallitus lähetti kesällä 1868 retkikunnan etsimään kultaa Lapista. Sitä löydettiin lopulta Ivalojoen varrelta ja kaksi vuotta myöhemmin alkoi ns. Ivalojoen kultaryntäys. Vuonna 1999 valmistuneessa elokuvassa Lapin kullan kimallus Dahllia esittää norjalainen näyttelijä Knut Husebø. == Lähteet == Luokka:Norjalaiset tieteilijät Luokka:Geologit Luokka:Vuonna 1825 syntyneet Luokka:Vuonna 1893 kuolleet
Venäläiskivi

thumb|300px|Venäläiskivi. Venäläiskivi on siirtolohkare nykyään Äänekosken kaupunkiin kuuluvassa Koivistonkylässä entisen Äänekosken maalaiskunnan alueella. Se sijaitsee aivan museotienä olevan Koiviston paikallistien vieressä. Kivi on rauhoitettu, ja se sekä lähellä oleva, perimätietoon perustuva hautapaikka kuuluvat Museoviraston ylläpitämään muinaisjäännösrekisteriin. Kiven merkitys liittyy kylässä sattuneen Suomen sodan Koiviston kahakan muistamiseen. Kiveen on kiinnitetty taistelusta kertova muistokyltti, ja sen vieressä on myös opastaulu. == Koiviston kahakka == thumb|300px|Koiviston kahakan muistokyltti. Venäläiset valloittivat Koiviston vuoden 1808 maaliskuun lopulla.Pyyppönen, 1999, Venäläiskivi Joukot ottivat haltuunsa viljamakasiinin, joka oli rakennettu noin vuonna 1776.Pyyppönen, 1999, Kruununmakasiini Makasiinia vartioi 60–70 sotilaan osasto, joka piti majaa kievarissa. Johan August Sandels valtasi Kuopion takaisin venäläisiltä. Ruotsalaisjoukot etenivät etelään päin vallaten venäläisiltä näiden varastoja ja omia varastojaan takaisin. Everstiluutnantti Fahlander lähestyi 30. toukokuuta 1808 vastaisena yönä Koivistoa pohjoisesta, ja tarkoitus oli saartaa kylä, tehdä valehyökkäys ja katkaista vihollisen pakotie. Taistelu alkoi kuitenkin ennenaikaisesti, koska kylässä tehtiin hälytys. Fahlanderin kajaanilaisjoukot syöksyivät venäläisten kimppuun ”hurraata huutain ja pajunetit tanassa”. Venäläiset tulivat ilmeisesti kuitenkin yllätetyiksi, koska makasiini onnistuttiin valloittamaan. Fahlanderin tappiot olivat viisi haavoittunutta jääkäriä. Venäläisiltä kaatui 11 miestä, loput säntäsivät pakoon, ja iso osa pääsikin. 27 sotilasta saatiin kiinni, heistä yhdeksän oli haavoittunut. Kaatuneet venäläissotilaat haudattiin Venäläiskiven taakse tieltä nousevaan rinteeseen. Makasiini jouduttiin hyökkäyksen pelossa jättämään jo seuraavana päivänä. Koska hevosia ei ollut, mukaan saatiin vain ”56 mattoa jauhoa ja 4 mattoa ryynejä”. – Matto tarkoittaa edellisessä isokokoista, tavallisesti niinistä jauhosäkkiä tai säkkiä, joissa esimerkiksi 1800-luvulla tuotiin viljaa Venäjältä Suomeen. == Lähteet == * === Viitteet === == Aiheesta muualla == Luokka:Äänekoski Luokka:Suomen siirtolohkareet Luokka:Suomen luonnonmuistomerkit Luokka:Suomen sodan taistelut Luokka:Keski-Suomen historia
Piemonten ja Lombardian pyhät vuoret

Piemonten ja Lombardian pyhät vuoret on Unescon maailmanperintöluettelon kohde, johon kuuluu yhdeksän uskonnollista rakennusryhmää Italian Piemonten ja Lombardian alueilla. == Historia == Pyhiä vuoria alettiin perustaa Eurooppaan 1400- ja 1500-lukujen vaihteessa, jolloin etsittiin vaihtoehtoisia rukouspaikkoja Jerusalemin ja Palestiinan pyhillä kohteille, joihin pääseminen oli vaikeutunut muslimikulttuurin levitessä nopeasti. Pyhän haudan kirkon fransiskaanit valitsivat Milanon herttuakuntaan kuuluneen Varallon, Toscanan Montaionen ja Bragan Portugalin pohjoisosista paikoiksi, joihin rakennettaisiin ”Uusi Jerusalem”.Icomos, s. 122–123. Trenton kirkolliskokouksen (1545–1563) jälkeen pyhiä vuoria alettiin käyttää uuteen tarkoitukseen. Niiden alettiin käyttämään uskonpuhdistusta vastaan taistelemiseen. Uusia pyhiä vuoria rakennettiin julistusten konkreettisiksi ilmentymiksi. Tämän seurauksena niissä käytetty arkkitehtuuri yhtenäistyi. Erityisen vahvana taustavaikuttajana toimi Milanon piispa Carlo Borromeo, joka Trenton kirkolliskokouksen jälkeen rakennutti Varallon kohteen valmiiksi ja jatkoi sen jälkeen muiden vastaavien parissa. Pyhiä vuoria rakennettiin tämän jälkeen 1700-luvun puoliväliin mennessä Creaan, Ortaan, Vareseen, Oropaan, Ossuccioon, Ghiffaan, Domodossolaan ja Valpergaan. Pyhiä vuoria rakennettiin vielä koko 1700-luvun, mutta monet sen ajan kohteista edustavat eri tyyliä eikä niille ollut enää vastaavaa uskonnollista tarkoitusta tai taiteellisia elementtejä kuin 1500- ja 1600-luvuilla rakennetuilla. Pyhien vuorien järjestelmällinen konservointi alkoi vasta 1980. Niihin oli aiemmin tehty satunnaisia korjauksia, joista osa oli saattanut muuttaa alkuperäistä ulkoasua hyvin voimakkaasti, mutta rakennelmat olivat olleet myös pitkiä aikoja hylättyinä, ja ne olivat rapistuneet.Icomos, s. 125. == Lähteet == * === Viitteet === == Aiheesta muualla == *Kohde Unescon maailmanperintöluettelon sivuilla *SacriMonti.net Luokka:Kristinuskon pyhät paikat Luokka:Pyhät luonnonkohteet Luokka:Unescon maailmanperintökohteet Italiassa
RN Impetuoso

RN Impetuoso () oli Italian kuninkaallisen laivaston vuonna 1943 valmistunut Ciclone-luokan torpedovene. == Valmistus == Alus tilattiin Riva Trigososta Cantieri del Tirrenolta, missä köli laskettiin 15. elokuuta 1941. Alus laskettiin vesille 20. huhtikuuta 1943 ja liitettiin laivastoon vielä samana vuonna 7. kesäkuuta.Whitley, M. J. s. 174 == Palvelus == Miehistönsä upottama 11. syyskuuta 1943. ==Lähteet== * * * === Viitteet === Luokka:Ciclone-luokan torpedoveneet Luokka:Italialaiset toisen maailmansodan torpedoveneet Luokka:Cantiere navale di Riva Trigoso
RN Monsone

RN Monsone () oli Italian kuninkaallisen laivaston vuonna 1942 valmistunut Ciclone-luokan torpedovene. == Valmistus == Alus tilattiin Castellammare di Stabiasta Navalmeccanicalta, missä köli laskettiin 18. kesäkuuta 1941. Alus laskettiin vesille 7. kesäkuuta 1942 ja liitettiin laivastoon vielä saman vuoden lopulla 28. marraskuuta.Whitley, M. J. s. 174 == Palvelus == Alus upotettiin 1. maaliskuuta 1943. ==Lähteet== * * * === Viitteet === Luokka:Ciclone-luokan torpedoveneet Luokka:Italialaiset toisen maailmansodan torpedoveneet
RN Indomito

RN Indomito () oli Italian kuninkaallisen laivaston vuonna 1943 valmistunut Ciclone-luokan torpedovene. == Valmistus == Alus tilattiin Riva Trigososta Cantieri del Tirrenolta, missä köli laskettiin 10. tammikuuta 1942. Alus laskettiin vesille 6. heinäkuuta 1943 ja liitettiin laivastoon kuukautta myöhemmin 4. elokuuta.Whitley, M. J. s. 174 == Palvelus == Alus luovutettiin 1949 sotakorvauksena Jugoslavialle, joka liitti sen laivastoonsa nimellä Triglav (RE-51). Alus varustettiin yhdysvaltalaisella elektroniikalla. Se poistettiin alusluettelosta 1971.Gardiner, Robert 1947-1995 s. 646 ==Lähteet== * * * === Viitteet === Luokka:Ciclone-luokan torpedoveneet Luokka:Italialaiset toisen maailmansodan torpedoveneet Luokka:Cantiere navale di Riva Trigoso
Kamferisulfonihappo

Kamferisulfonihappo (C10H16SO4) on sulfonihappoihin kuuluva orgaaninen yhdiste. Yhdistettä käytetään orgaanisissa synteeseissä katalyyttinä ja optisesti aktiivisten yhdisteiden resoluutioissa. ==Ominaisuudet== Huoneenlämpötilassa kamferisulfonihappo on valkoista ja hygroskooppista kiteistä ainetta. Yhdiste liukenee hyvin veteen ja etanoliin, etikkahappoon, etyyliasetaattiin, dikloorimetaaniin ja bentseeniin, mutta ei dietyylieetteriin. Muiden sulfonihappojen tavoin yhdiste on suhteellisen vahva happo. Kamferihappo on optisesti aktiivinen yhdiste ja sen d-enantiomeerin ominaiskiertokyky vesiliuoksessa on +21,5.Ellen M. Leahy: 10-Camphorsulfonic Acid, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 20.9.2015 ==Valmistus ja käyttö== Kamferisulfonihappoa valmistetaan kuumentamalla kamferia ja väkevää rikkihappoa etikkahappoanhydridin läsnä ollessa. Reaktion ensimmäisessä vaiheessa kamferin karbonyyliryhmä vastaanottaa protonin ja yhdisteelle tapahtuu Wagner–Meerwein-toisiintuminen. Tässä reaktiossa muodostuvasta karbokationista eliminoituu protoni, jolloin muodostuu hydroksikamfeenijohdannainen, joka reagoi rikkihaposta muodostuneen elektrofiilin kanssa additioreaktiolla muodostaen toisen karbokationin, joka toisiintuu kamferisulfonihapoksi. : Kamferisulfonihappoa käytetään paljon kiraalisten amiinien, aminohappojen ja alkoholien enantiomeerien erottamiseen resoluutiolla. Esimerkiksi lääketeollisuudessa yhdistettä käytetään muun muassa ampisilliinin, dekstropropoksifeenin ja kloramfenikolin resoluutioon. Yhdistettä voidaan käyttää myös happamana katalyyttinä valmistettaessa asetaaleja tai suojattaessa alkoholeja dihydropyraanin avulla. Lisäksi kamferisulfonihappoa voidaan käyttää kiraalisena apuaineena ja siitä valmistetaan myös muita enantiomeerien erotukseen käytettäviä kemikaaleja kuten kamferisultaamia eli bornaanisultaamia. Yhdistettä myydään sekä vapaana happona että natrium- tai kalsiumsuolana.Donald T. Witiak & Allen T. Hopper: Pharmaceuticals, Chiral, Kirk-Othmer Encyclopedia of Chemical Technology, John Wiley & Sons, New York, 2000. Viitattu 20.9.2015Hans-Ulrich Blaser, Andreas Pfaltz & Helma Wennemers: Chiral Compounds, Ullmann's Encyclopedia of Industrial Chemistry, John Wiley & Sons, New York, 2012. Viitattu 20.9.2015 Kamforisulfonihappoa voidaan käyttää myös kiraalisena doupanttina sähköäjohtavissa polymeereissä. ==Lähteet== Luokka:Sulfonihapot
Japanin rugby union -maajoukkue

Japanin rugby union -maajoukkue edustaa Japania rugby unionin maajoukkuekilpailuissa. Sitä hallinnoi vuonna 1926 perustettu Japan Rugby Football Union. Japani on selviytynyt jokaiseen MM-lopputurnaukseen. Ensimmäisen kerran se selviytyi pudotuspeleihin 2019 voitettuaan alkulohkonsa puhtaalla pelillä. Puolivälierissä se hävisi Etelä-Afrikalle. Aiemmissa kisoissa se oli voittanut yhden ottelun 1991 sekä kolme ottelua 2015, jolloin se kukisti muun muassa Etelä-Afrikan pistein 34–32. Pahimman MM-tappionsa se on kärsinyt Uutta-Seelantia vastaan 1995 pistein 17–127. Japani on voittanut Aasian-mestaruuden lukuisia kertoja, samoin Asian Five Nations Cupin. World Rugby Pacific Nations Cupin Japani voitti 2011, 2014 ja 2019. Japani oli toukokuussa 2020 kansainvälisen rugbyliitto IRB:n rankingissa yhdeksännellä sijalla. == Lähteet == == Aiheesta muualla == Rugby union -maajoukkue Luokka:Rugby union -maajoukkueet